**ΟΡΓΑΝΩΣΗ ΚΑΙ ΔΙΟΙΚΗΣΗ ΟΡΓΑΝΙΣΜΩΝ**

**ΠΕΡΙΓΡΑΜΜΑ ΜΑΘΗΜΑΤΟΣ**

1. **ΓΕΝΙΚΑ**

|  |  |  |  |  |  |
| --- | --- | --- | --- | --- | --- |
| **ΣΧΟΛΗ** | ΚΟΙΝΩΝΙΚΩΝ ΚΑΙ ΑΝΘΡΩΠΙΣΤΙΚΩΝ ΕΠΙΣΤΗΜΩΝ | | | | |
| **ΤΜΗΜΑ** | ΕΠΙΚΟΙΝΩΝΊΑΣ ΚΑΙ ΨΗΦΙΑΚΩΝ ΜΕΣΩΝ | | | | |
| **ΕΠΙΠΕΔΟ ΣΠΟΥΔΩΝ** | ΠΡΟΠΤΥΧΙΑΚΟ | | | | |
| **ΚΩΔΙΚΟΣ ΜΑΘΗΜΑΤΟΣ** | ΕΨΜ 1165 | **ΕΞΑΜΗΝΟ ΣΠΟΥΔΩΝ** | | 1ο | |
| **ΤΙΤΛΟΣ ΜΑΘΗΜΑΤΟΣ** | ΟΡΓΑΝΩΣΗ ΚΑΙ ΔΙΟΙΚΗΣΗ ΟΡΓΑΝΙΣΜΩΝ | | | | |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ** | | | **ΕΒΔΟΜΑΔΙΑΙΕΣ ΩΡΕΣ ΔΙΔΑΣΚΑΛΙΑΣ** | | **ΠΙΣΤΩΤΙΚΕΣ ΜΟΝΑΔΕΣ** |
| Διαλέξεις | | | 3 | |  |
|  | | |  | |  |
| **Συνολο** | | | **3** | | **5** |
| **ΤΥΠΟΣ ΜΑΘΗΜΑΤΟΣ** | Υποχρεωτικό | | | | |
| **ΠΡΟΑΠΑΙΤΟΥΜΕΝΑ ΜΑΘΗΜΑΤΑ:** | - | | | | |
| **ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ:** | Ελληνική | | | | |
| **ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS** | ΝΑΙ (στην Αγγλική) | | | | |
| **ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL)** | <https://eclass.uowm.gr/courses/CDM106/> | | | | |

1. **ΜΑΘΗΣΙΑΚΑ ΑΠΟΤΕΛΕΣΜΑΤΑ**

|  |  |  |
| --- | --- | --- |
| **Μαθησιακά Αποτελέσματα** | | |
|  | | |
| Σκοπός του μαθήματος είναι να εισάγει τους/τις φοιτητές/τριες στο επιστημονικό πεδίο της Διοίκησης Οργανισμών με κύριο μέλημα να γνωρίσουν και να κατανοήσουν τις βασικές έννοιες, αρχές και θεωρίες της διοίκησης (μάνατζμεντ), αλλά και τις πρακτικές εφαρμογές τους σε ποικίλους οργανισμούς. Επιδιώκει επίσης να βοηθήσει τους/τις φοιτητές/τριες να συνειδητοποιήσουν την κρισιμότητα της διοίκησης για τη διαμόρφωση «υγιών» οργανισμών που λειτουργούν ομαλά και βιώσιμα στα πολύπλοκα περιβάλλοντα της ανθρώπινης κοινωνίας. Καθώς η έννοια του «οργανισμού» περιλαμβάνει μεγάλο εύρος οντοτήτων, στο μάθημα θα αναλυθούν περιπτώσεις διαφόρων μορφών οργάνωσης, όπως (μικρές και μεγάλες) επιχειρήσεις πρωτογενούς παραγωγής, μεταποίησης ή εμπορίου, επιχειρήσεις παροχής υπηρεσιών, δημόσιοι οργανισμοί, σύλλογοι και σωματεία, εθελοντικές οργανώσεις, οργανισμοί τοπικής αυτοδιοίκησης, καθώς και οργανισμοί που παρέχουν, κατά παράδοση και κατεξοχήν, ανθρωπιστικό έργο, όπως νοσοκομεία, σχολεία, γηροκομεία.  Όλοι οι οργανισμοί συνιστούν ανοιχτά κοινωνικά συστήματα όπου κεντρική θέση στον πυρήνα τους έχει ο άνθρωπος. Συγκροτούνται από ανθρώπους που (συν)εργάζονται για τη δημιουργία και προσφορά κάποιου αγαθού. Κεντρική παραδοχή του μαθήματος είναι πως τα στελέχη ενός οργανισμού οφείλουν να βοηθούν τους ανθρώπους που συμμετέχουν σε αυτόν να (συν)εργαστούν αρμονικά, δημιουργικά και με υψηλό αίσθημα ευθύνης απέναντι στο κοινωνικό σύνολο που καλούνται να υπηρετήσουν. Βασική αρχή για την αποτελεσματική (συν)εργασία όσων συμμετέχουν σε έναν οργανισμό είναι η αντιμετώπιση τους με ανθρώπινους όρους. Γι’ αυτό ιδιαίτερη σημασία δίνεται στην ηθική διάσταση της οργανωτικής δραστηριότητας που αφορά τον εργαζόμενο (παραγωγό των αγαθών), τον καταναλωτή (αποδέκτη των αγαθών) και το περιβάλλον εν γένει.  Με την επιτυχή ολοκλήρωση του μαθήματος οι φοιτητές/τριες θα είναι σε θέση να:   * Διακρίνουν τα είδη των οργανισμών και τις ιδιαιτερότητες του καθενός. * Διακρίνουν τις βασικές λειτουργίες της διοίκησης (προγραμματισμός, οργάνωση, διεύθυνση, έλεγχος) καθώς και τις κύριες «λειτουργικές περιοχές» μιας επιχείρησης (π.χ. παραγωγή, μάρκετινγκ, χρηματοοικονομικές υπηρεσίες, διοίκηση προσωπικού). * Κατανοούν τις βασικές θεωρίες μάνατζμεντ στην ιστορική τους εξέλιξη, από τις κλασικές έως και τις πιο σύγχρονες. * Αναλύουν σε βάθος το εσωτερικό και εξωτερικό περιβάλλον ενός οργανισμού ως ανοιχτού κοινωνικού συστήματος. * Σκιαγραφούν τη δομή και διακρίνουν τους τρόπους τμηματοποίησης διαφορετικών περιπτώσεων οργανισμών. * Αντιλαμβάνονται την έννοια της κουλτούρας και τη στενή της σύνδεση με τη δομή ενός οργανισμού. * Συνειδητοποιούν τη σπουδαιότητα της κουλτούρας ως εξαιρετικού - και δύσκολα «αντιγράψιμου» - ανταγωνιστικού πλεονεκτήματος. * Εκτιμούν το ρόλο της ηγεσίας στην ευημερία και βιωσιμότητα των οργανισμών. * Αντιλαμβάνονται την ύπαρξη διαφορετικών προσεγγίσεων (ή στυλ) ηγεσίας και τη σχέση τους με διαφορετικούς τρόπους παρακίνησης και ελέγχου του ανθρώπινου δυναμικού, καθώς και με διαφορετικά οργανωσιακά αποτελέσματα. * Αναπτύσσουν δικά τους στρατηγικά και λειτουργικά σχέδια. * Εργάζονται σε ομάδες για να λάβουν αποφάσεις και να προτείνουν λύσεις σε συγκεκριμένα επιχειρησιακά προβλήματα μέσα από εξέταση και ανάλυση μελετών περίπτωσης. * Αναγνωρίζουν τη σπουδαιότητα της εταιρικής κοινωνικής ευθύνης και δρουν ηθικά με γνώμονα την υπηρέτηση του κοινωνικού συνόλου και του δημόσιου συμφέροντος. * Διακρίνουν τις ποικίλες πηγές εξουσίας στους οργανισμούς και αναλύουν κριτικά την μικροπολιτική δράση σε μη δημοκρατικά περιβάλλοντα. * Εντοπίζουν τις αιτίες και τους τρόπους διαχείρισης των συγκρούσεων στους οργανισμούς. * Σκέφτονται ελεύθερα και κριτικά ώστε σταδιακά να αναπτύξουν τη δική τους (προσωπική) φιλοσοφία διοίκησης. | | |
|  | **Γενικές Ικανότητες** | |
|  | | |
|  | |  |
| * Εφαρμογή της διδασκόμενης θεωρίας σε πραγματικά οργανωσιακά περιβάλλοντα. * Λήψη αποφάσεων. * Δημιουργικότητα. * Άσκηση κριτικής. * Προαγωγή της ελεύθερης σκέψης. * Εργασία σε διεπιστημονικό περιβάλλον. * Εργασία σε ομάδες. * Αναζήτηση, ανάλυση και σύνθεση δεδομένων και πληροφοριών με τη χρήση των απαραίτητων τεχνολογιών. * Επίδειξη κοινωνικής, επαγγελματικής και ηθικής υπευθυνότητας και ευαισθησίας. | | |

1. **ΠΕΡΙΕΧΟΜΕΝΟ ΜΑΘΗΜΑΤΟΣ**

|  |
| --- |
| Ενδεικτικές ενότητες:   * Εισαγωγή στις βασικές έννοιες και αρχές της διοίκησης (μάνατζμεντ). Οι έννοιες της αποτελεσματικότητας, της αποδοτικότητας και της παραγωγικότητας. Διοικητικά στελέχη (ρόλοι, γνώσεις, ικανότητες). * Οι οργανισμοί ως ανοιχτά κοινωνικά συστήματα. Το εξωτερικό επιχειρησιακό περιβάλλον. * Οι λειτουργίες της διοίκησης (προγραμματισμός, οργάνωση, διεύθυνση, έλεγχος). * Θεωρίες διοίκησης. * Οργανωσιακή δομή: οργανογράμματα, τυπική και άτυπη δομή. * Οργανωσιακή κουλτούρα: σύμβολα, νόρμες, αξίες, παραδοχές. Σχέση κουλτούρας-δομής. * Η ηθική των οργανισμών και η κοινωνική ευθύνη. * Ισχύς και εξουσία στους οργανισμούς. Συγκρούσεις και μικροπολιτική. * Λήψη αποφάσεων στους οργανισμούς. * Προγραμματισμός και σχεδιασμός. * Διοίκηση του ανθρώπινου παράγοντα. Θεωρίες παρακίνησης (θεωρίες αναγκών, διαδικασίας, ενίσχυσης, κ.λπ.). * Επιλογή και ένταξη εργαζομένων στον οργανισμό. Ανάπτυξη και αξιολόγηση εργαζομένων. Αμοιβή και συνθήκες εργασίας. * Θεωρίες ηγεσίας. * Επικοινωνία και δυναμική των ομάδων. * Κοινότητες μάθησης, αυτοοργάνωση και παραγωγή γνώσης. * Η λειτουργία του ελέγχου: είδη και μορφές ελέγχου.   Η εξέταση των παραπάνω θεμάτων είναι πολύπλευρη ώστε να συνειδητοποιήσουν οι φοιτητές την ύπαρξη διαφορετικών προσεγγίσεων στη διοικητική σκέψη και πράξη. |

1. **ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ**

|  |  |
| --- | --- |
| **ΤΡΟΠΟΣ ΠΑΡΑΔΟΣΗΣ** | Δια ζώσης διαλέξεις. Η διδασκαλία του μαθήματος βασίζεται, τόσο σε διαλέξεις, όσο και ομαδικές συζητήσεις, με έμφαση στην ανάλυση μελετών περίπτωσης για την εφαρμογή των θεωριών σε πραγματικά περιβάλλοντα. |
| **ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ** | Υποστήριξη Μαθησιακής διαδικασίας μέσω της ηλεκτρονικής πλατφόρμας e-class. |
| **ΟΡΓΑΝΩΣΗ ΔΙΔΑΣΚΑΛΙΑΣ** | |  |  | | --- | --- | | **Δραστηριότητα** | **Φόρτος Εργασίας Εξαμήνου** | | Διαλέξεις και ομαδικές δραστηριότητες-ασκήσεις στην τάξη. | 39 ώρες | | Ανεξάρτητη ατομική μελέτη & έρευνα διαδικτύου. | 46 ώρες | | Προετοιμασία εργασιών σε μικρές ομάδες ή/και προετοιμασία για τελική εξέταση. | 40 ώρες | | **Σύνολο Μαθήματος με Εκπόνηση Εργασίας** | **125 ώρες** | |
| **ΑΞΙΟΛΟΓΗΣΗ ΦΟΙΤΗΤΩΝ** | Ο συνολικός βαθμός υπολογίζεται βάσει:  Ι. Εκπόνησης και παρουσίασης προαιρετικής ομαδικής εργασίας (50%).  ΙΙ. Γραπτής τελικής εξέτασης (100% ή 50% αν εκπονηθεί εργασία). |

1. **ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ**

|  |
| --- |
| Προτεινόμενη Βιβλιογραφία:  Έλληνες συγγραφείς:   * Μπουραντάς, Δ. (2015). *Μάνατζμεντ (Β΄ Έκδοση).* Αθήνα: Εκδόσεις Μπένου. * Μπουραντάς, Δ. (2015). *Εισαγωγή στη Διοίκηση Επιχειρήσεων (Νέα Έκδοση).* Αθήνα: Εκδόσεις Μπένου. * Σαρμανιώτης, Χ. (2019). *Μάνατζμεντ - Μια ολοκληρωμένη προσέγγιση (Β΄ Έκδοση).* Εκδόσεις Ζυγός. * Τζωρτζάκης, Κ. Μ. (2019.) *Οργάνωση & Διοίκηση [Το Μάνατζμεντ της Νέας Εποχής] (5η έκδοση)*. Αθήνα: Rosili. * Τσούρβακας, Γ. (2012). *Μάνατζμεντ Επικοινωνιακών και Πολιτιστικών Οργανισμών.* UNIVERSITY STUDIO PRESS - ΑΝΩΝΥΜΟΣ ΕΤΑΙΡΙΑ ΓΡΑΦΙΚΩΝ ΤΕΧΝΩΝ ΚΑΙ ΕΚΔΟΣΕΩΝ.   Ξένοι συγγραφείς:   * Barabel, M. & Meier, O. (2020). *Μάνατζμεντ: Οργάνωση και Διαχείριση της Επιχείρησης στην Ψηφιακή Εποχή*. Μετάφραση Ν. Ζιώγας. Αθήνα: Εκδόσεις Προπομπός Ι.Κ. * Bateman, T. S., Snell, S. A. & Konopaske, R. (2021). *Διοίκηση Επιχειρήσεων: Ηγεσία & Συνεργασία σε έναν Ανταγωνιστικό Κόσμο.* Θεσσαλονίκη: Eκδόσεις Τζιόλα. * Drucker, P. (2012). *The Practice of Management.* London: Routledge. * Kinicki, A. & Williams, B. (2017). *Διοίκηση Επιχειρήσεων.* Εκδόσεις Επίκεντρο Α.Ε. * Lowe, G. F. & Brown, C. (Eds.). (2015). *Managing Media Firms and Industries: What's So Special about Media Management?.* Springer. * Morgan, G. (2002). *Οι Όψεις της Οργάνωσης: Εισαγωγή στη Θεωρία Οργανώσεων.* Αθήνα Καστανιώτη. * Northouse, G. P. (2019). *Ηγεσία: Θεωρία και Πράξη (8η Έκδοση).* Μετάφραση Β. Νταλιάνη, Δ. Καπράνου, Ρ. Σινοπούλου. Αθήνα: Παπασωτηρίου. * Robbins S., Decenzo D. & Coulter M. (2017). *Διοίκηση Επιχειρήσεων (2η Έκδοση)*. ΕΚΔΟΣΕΙΣ ΚΡΙΤΙΚΗ ΑΕ.   Συναφή επιστημονικά περιοδικά:   * Journal of Management Research * The Leadership Quarterly * Strategic Change * Public Administration Review * Athens Journal of Business and Economics * Σπουδαί * Prime * Διοικητική ενημέρωση * Academy of Management Journal * Academy of Management Review * Administrative Science Quarterly * Journal of Management * British Journal of Management * European Management Review * Harvard Business Review * International Journal of Management Reviews |